ร้านออกแนวบ้านสไตล์ยุโรป สีฟ้าอ่อนน่ารัก มีทั้งโซน indoor และ outdoor ในร้านตกแต่งสวยบรรยากาศน่านั่ง มีตู้เค้กให้เลือกเค้กตามใจชอบ เค้กค่อนข้างเยอะ นอกจากเค้กแล้วยังมีอาหารด้วย  ทานของคาวกันก่อน แล้วค่อยตามด้วยเค้ก สำหรับเราอาหารรสชาติค่อนข้างธรรมดา ส่วนเค้กชิ้นเล็กไปนิดเมื่อเทียบกับราคา

สปาเก็ตตี้ขี้เมาไก่ (220 บาท) ธรรมดาค่ะ ไม่มีอะไรประทับใจเป็นพิเศษ ไก่ที่ใส่มาหั่นชิ้นใหญ่เกิน แต่ไม่แข็งนะ

ข้าวผัดสามสีกับไก่ทอด (180 บาท) มันคือข้าวผัดไข่ใส่พริกหยวกหั่นนั่นเอง ไกทอดกรอบดีราดครีมสลัดมานิดหน่อย

เค้กชาเขียว (125 บาท) ชาเขียวใช้ได้ค่ะ หอมและเข้มออกรสชาเขียว

กับบานอฟฟี่ (125 บาท) อร่อยที่สุดที่กินวันนี้ยกให้จานนี้เลย เป็นบานอฟฟี่ที่วิปครีมเยอะได้ใจมาก